Dalilin da yasa na wake shugaban kasa Muhammadu Buhari, in ji Alan waka ▷ Legit.ng
Dalilin da yasa na wake shugaban kasa Muhammadu Buhari, in ji Alan waka
7 months ago 3893 views by Aisha Khaleed
- Shahararren mawakin Kannywood, Aminuddeen Ladan abubakar, wanda aka fi sani da Alan waka, ya bayyana dalilin da yasa ya wake shugaba Buhari
- Mawakin Kannywood din ya kasance babban dan siyasar PDP, bangaren kwankwasiyya na jihar kano
- Mawakin ya bayyana alakarsa da sarki Bichi da har ya bashi sarauta a kwanan baya
Shahararen mawakin hausa, Aminuddeen Ladan Abubakar, wanda aka fi sani ada Alan waka ya bayyanawa jaridar Daily Trust dalilin da yasa ya wake shugaban kasa Muhammadu Buhari duk da kuwa an san mawakin dan kwankwasiyya ne.
Daga cikin kundin wakokin mawakin akwai: Bakan dabo, Shaahara, Lu’u-Lu’u, Yanar gizo da sauaransu.
KU KARANTA: Lawan ya bawa ministoci wa'adin kare kasafin kudin ma'aikatunsu
“Siyasa ta ni gaskiya ta banbanta da ta wasu. Zabina kuwa ya danganta da nagartar dan takara ne. A takaice dai, ina iya zaben dan takara ne saboda nagartarsa, bana duba da jam’iyyar siyasa. Nayi wa shugaban kasa Buhari waka ne saboda shi ne zabi na. Amma kuma zabina a jihar kano PDP ne.” in ji mawakin yayin da aka tambayeshi dalilin yiwa shuagabn kasa Buhari waka.
Da jaridar Daily Trust ta tambayi mawakin ko abinda ya fada a wakarsa mai suna ‘Lu’u-Lu’u’ ce ta zama gaskiya ganin cewa sarkin Bichi ya bashi sarauta?
Sai mawakin y ace, “Tabbas gaskiya kuka fada. Baiwa daga Allah take gani da cewa nib a daga gidan hamshakai na fito ba. Toh kuwa sarautar da sarkin Bichi ya yi min ta ‘Xan Amanar Bichi’ zan iya cewa kyauta ce daga Allah.”
Dangane da alakar da ke tsakanin Ala da sarkin, Alan y ace: “Ina da alaka mai kyau tsakanina da sarkin tun lokacin da yake da sarautar sarkin dawakin tsakar-gida. Bayan rasuwar Sarki Ado Bayero, wanda shine madubin dubawa na, sarkin Bichi ne ya maye gurbinsa a zuciyata ta.”
17 hours ago 54712 views
9 hours ago 13091 views
7 hours ago 10644 views
16 hours ago 27543 views
11 hours ago 28305 views
18 hours ago 15675 views
9 hours ago 10749 views
12 hours ago 10029 views
An binciko yawan kudin da barayin Najeriya suka sata tun daga lokacin samun 'yancin kai zuwa yanzu